Text file: 6269.txt
author: Drago Felle
downvotes: 3
end consideration date: 2014-12-04
id: '6269'
number comments: 16
number views: 3049
proposal type: Odziv pristojnega organa
response: "Odziv Ministrstva za infrastrukturo\nV skladu z Zakonom o javnih cestah\
  \ pomeni vinjeta pla\u010Dilo cestnine glede na dolo\u010Den \u010Das uporabe cestninske\
  \ ceste, pri \u010Demer veljavna zakonodaja ne dolo\u010Da obveznega nakupa vinjeta,\
  \ ampak se lahko potencialni uporabnik glede na svoje potrebe odlo\u010Di za nakup\
  \ ustrezne vrste vinjete, pri \u010Demer se je potrebno zavedati, da je cena vinjet\
  \ \u0161e vedno ugodna v primerjavi s cestninami, ki so veljale pred uvedbo vinjet,\
  \ ko so tudi osebna vozila pla\u010Devala cestnino po prevo\u017Eeni razdalji.\n\
  Cene vinjet so dolo\u010Dene z Uredbo o cestninskih cestah in cestnini, ki ne omogo\u010D\
  a popustov pri prodaji le-teh. Slednje iz razloga, ker se z vinjeto pla\u010Duje\
  \ uporaba cestninske ceste, torej ceste, ki je zgrajena v skladu s sodobnimi gradbeni\
  \ standardi in na kateri so izvedeni \u0161tevilni ukrepi, ki zagotavljajo ve\u010D\
  jo varnost njihovih uporabnikov. Vsi prihodki iz cestnin, torej tudi iz vinjet,\
  \ se namenjajo za vzdr\u017Eevanje, obnavljanje in izvajanje sodobnih prometno varnostnih\
  \ ukrepov s ciljem, da bi bila varnost uporabnikov \u010Dim ve\u010Dja.\nGlede na\
  \ navedeno ocenjujemo, da ni nobenega utemeljenega razloga, ki bi upravi\u010Deval\
  \ popuste pri nakupu vinjet, \u0161e zlasti zgolj v mesecu decembru, saj bi predlagani\
  \ popust v vi\u0161ini 5 ali 10 odstotkov pomenil zelo malo za uporabnika, imel\
  \ pa bi lahko velike posledice za upravljavca cestninskih cest, ki zaradi izpada\
  \ prihodka ne bi mogel namenjati toliko sredstev za izvedbo vseh tistih aktivnosti\
  \ zaradi katerih je na\u0161a vo\u017Enja po cestninskem omre\u017Eju varnej\u0161\
  a in udobnej\u0161a.    "
response date: 2014-12-22
response due date: null
sent date: 2014-11-05
title: Vinjeta
upvotes: 14
url: https://predlagam.vladi.si/predlog/6269
